‘470 इकाइयों में 200 वस्तुओं का करता है वैज्ञानिक तरीके से भंडारण’
करनाल | केंद्रीयभंडारण करनाल-3 के प्रांगण में केंद्रीय भंडारण निगम का 61वां स्थापना दिवस करनाल में स्थापित तीनों इकाइयों के सम्मिलित प्रयासों से मनाया गया।
केंद्रीय भंडार गृह करनाल-3 के प्रबंधक जेके शर्मा ने विभाग के 60 साल के इतिहास तथा उपलब्धियों पर प्रकाश डालते हुए उपस्थित किसानों, व्यापारियों, भारतीय खाद्य निगम, नेशनल फर्टिलाइजर्स लिमिटेड, कृभको के प्रतिनिधियों को अवगत कराया कि केंद्रीय भंडारण निगम 1957 में पूरे भारत वर्ष में सात इकाइयों के 7000 मी. टन के किराए के गोदामों से प्रारंभ होकर लगभग 470 इकाइयों में 200 वस्तुओं का सुरक्षित एवं वैज्ञानिक तरीके से भंडारण करता है। किसान अपनी जरूरत के हिसाब से बैंकों से खाद्यान्न की कीमत पर 80 प्रतिशत का ऋण ले सकता हैं इसके अतिरिक्त किसानों को भंडारण में 30 प्रतिशत की छूट भी दी जाती है। बीएस राणा वरिष्ठ क्षेत्रीय प्रबंधक कृभको, भा. खा. नि. के अधिकारी, राईस मिल्ज एसो. के प्रधान विजय ठक्कर, पूर्व प्रधान सुरेश गुप्ता नेशनल फर्ट. लि. के प्रतिनिधि रहे।
hin_Deva hin_Deva hin_Deva